Pajevonio herbas

Pajevonio herbas - vienas iš Pajevonio kaimo ir seniūnijos (Vilkaviškio rajono savivaldybė) heraldikos atributų.

Aprašas

Herbo skydo mėlyname lauke, virš žalio trikalnio papėdėje, du greta esantys auksiniai varpai. Herbo skyde vaizduojami Pajevonio piliakalniai ir susprogdintų Pajevonio Šv. Jono Krikštytojo bažnyčios bokštų varpai.

Istorija

1999 m. gruodžio 13 d. herbą Lietuvos Respublikos Prezidentas patvirtino dekretu Nr. 710. Herbo etalono autorius - dailininkas Juozas Galkus.

Šaltiniai

1999 m. patvirtinti Lietuvos gyvenviečių herbai
Vilkaviškio rajono savivaldybės gyvenviečių herbai